**NAZIV KORISNIKA : RAZVOJNA AGENCIJA PANORA**

**UVOD**

Zakonom o regionalnom razvoju Republike Hrvatske (Narodne novine, broj 147/2014, 123/17, 118/18), propisano je kako jedinice područne (regionalne) samouprave, u svrhu učinkovite koordinacije i poticanja regionalnog razvoja osnivaju regionalne koordinatore kao javne ustanove.

Skupština Požeško-slavonske županije donijela je Odluku o osnivanju Javne ustanove Regionalni koordinator razvoja Požeško-slavonske županije („Požeško-slavonski službeni glasnik“ br. 2/2018.) (dalje u tekstu: Regionalnog koordinatora PSŽ), a I. izmjenom Odluke (Požeško-slavonski službeni glasnik“ br. 5/2024), izmijenjen je naziv tako da se sada javna ustanova naziva: PANORA – Razvojna agencija Požeško-slavonske županije, skraćeni naziv: **Razvojna agencija PANORA.**

**SAŽETAK DJELOKRUGA RADA:**

Sukladno Zakonu o regionalnom razvoju Republike Hrvatske („Narodne novine“ br. 147/14, 123/17, 118/18) i temeljem Odluke o osnivanju, Razvojna agencija PANORA, obavlja djelatnosti:

* Izrada županijske razvojne strategije i drugih strateških i razvojnih dokumenata za područje Županije te njihovih provedbenih dokumenata za koji ih ovlasti osnivač
* Provjera usklađenosti dokumenata strateškog planiranja razvoja Županije s hijerarhijski višim dokumentima strateškog planiranja i donošenja odluka kojima se potvrđuje usklađenost
* Pružanje stručne pomoći u pripremi i provedbi programa potpore javnopravnim tijelima i javnim ustanovama s područja Županije kojima su osnivači Republika Hrvatska ili Županija, u pripremi i provedbi razvojnih projekata od interesa za razvoj Županije, a posebno projekata sufinanciranih sredstvima iz strukturnih i investicijskih fondova Europske unije
* Pružanje stručne pomoći u pripremi i provedbi razvojnih projekata javnopravnih tijela i javnih ustanova s područja Županije kojima su osnivači Republika Hrvatska ili jedinice lokalne i područne ( regionalne ) samouprave, a koji su od interesa za razvoj Županije, kao i zajedničkih razvojnih projekata od interesa za razvoj više županije
* Provedba županijskih razvojnih programa za koje ih ovlasti osnivač
* Provedba programa ministarstva nadležnog za regionalni razvoj i drugih središnjih tijela državne uprave koji se odnose na ravnomjerniji regionalni razvoj
* Upisivanje razvojnih projekata od značaja za razvoj Županije u središnji elektronički registar razvojnih projekata
* Koordinacija upis ostalih javnih tijela u središnji elektronički registar razvojnih projekata
* Provjeravanje i praćenje stanja projekata svih korisnika s područja Županije u središnjem elektroničkom registru razvojnih projekata
* Obavljanje stručnih i savjetodavnih poslova u vezi s provedbom županijske razvojne strategije i ostalih strateških, razvojnih i provedbenih dokumenata za područje Županije te izvješćivanje osnivača i ministarstva nadležnog za regionalni razvoj o njihovoj provedbi
* Suradnja s ministarstvom nadležnim za regionalni razvoj i svim ostalim relevantnim dionicama na poslovima strateškog planiranja i upravljanja razvojem za područje Županije
* Usklađivanje djelovanja jedinica lokalne samouprave s područja Županije vezano uz regionalni razvoj
* Obavljanje administrativnih i stručnih poslova za potrebe županijskog partnerstva
* Sudjelovanje u radu partnerskog vijeća
* Pružanje usluga na poticanju domaćih i stranih ulaganja

**PRORAČUNSKI KORISNICI IZ DJELOKRUGA RADA:**

n/p

**ORGANIZACIJSKA STRUKTURA:**

Razvoja agencija PANORA ima, zaposlene 22 osobu sukladno Pravilniku o unutarnjem ustrojstvu i načinu rada.

*Tablica 1. Unutarnje ustrojstvo i struktura zaposlenih*

|  |  |  |
| --- | --- | --- |
| Red. broj | NAZIV ODJELA | BROJ ZAPOSLENIH |
|  | Ured ravnatelja | 2 |
|  | Odjel za strateško planiranje i razvojne programe | 4 |
|  | Odjel za pripremu i provedbu projekata | 13 |
|  | Odjel za opće i financijske poslove | 3 |
|  | **UKUPNO** | **22** |

**NAZIV PROGRAMA:**

**OPIS PROGRAMA:**

**OPIS PROGRAMA:**

Kako je u Uvodu rečeno, Razvoja agencija PANORA osnovana je temeljem Zakona o regionalnom razvoju RH s ciljem provođenja Zakona i županijskih strateških dokumenata. To se ostvaruje kroz **PROGRAM: REGIONALNI RAZVOJ.** Da bi u tome uspjela u 2026. godini, ali i narednoj 2027. i 2028. godini, planirane su sljedeće aktivnosti i projekti:

* Aktivnost: REDOVNA DJELATNOST RAZVOJNE AGENCIJE PANORA
* Zakonitost rada ustanove
* Obavljanje poslova iz čl. 25. Zakona o regionalnom razvoju RH i svi drugi poslovi
* Pružanje stručne pomoći u provedbi razvojnih projekata javnopravnih tijela i javnih ustanova s područja Požeško - slavonske županije kojima su osnivači RH ili JLS
* Redovito i zakonito poslovanje
* Pružanje stručne pomoći u pripremi i provedbi razvojnih projekata javnopravnih tijela i javnih ustanova s područja Požeško - slavonske županije kojima su osnivači RH ili JLS
* Projekt: „ZAJEDNO DO RAZVOJA 3“
* stručna pomoć u pripremi i/ili provedbi razvojnih projekata,
* izrada plana razvoja i drugih strateških i razvojnih dokumenata za područje županije te njihovih provedbenih dokumenata,
* mjere informiranja za (potencijalne) korisnike EU fondova s područja županije, što uključuje organizaciju/održavanje radionica, treninga, predavanja, javnih tribina, i sl.

* Projekt: RE-TREAD
* Projektom se rješava izazove zdravstvene zaštite kroz inovativna rješenja u opremi, infrastrukturi i obuci osoblja. Cilj mu je poboljšati skrb za pacijente, promicati zdravo stanje i osnaživanje pacijenata i njihovih obitelji da aktivno sudjeluju u svojim zdravstvenim putovanjima, u konačnici poboljšati kvalitetu zdravstvene skrbi u regiji.
* Projektom se osigurava plaća za dio zaposlenika te pretežito za intelektualne usluge

* Projekt: AI-CARE
* Projekt AI-CARE osigurava jednaku dostupnost zdravstvenoj skrbi i jača otpornost zdravstvenih sustava, uključujući primarnu skrb te potiče prijelaz s institucionalne na obiteljsku i zajedničku skrb.
* Projektom se osigurava plaća za dio zaposlenika te pretežito za nabavu dugotrajne imovine – računalnog programa za upravljanje podacima i koordinaciju zdravstvene zaštite i usluga u zajednici.

**POSEBNI CILJ:**

* 1.1. Razviti konkurentno i pametno gospodarstvo

**MJERA:**

* Mjera 1.1.3. Razvoj poduzetničke potporne infrastrukture

**ZAKONSKE I DRUGE PODLOGE NA KOJIMA SE PROGRAM ZASNIVA:** *(potrebno je navesti koji je zakonski ili drugi temelj za uključenje programa u Proračun)*

* **Zakonom o proračunu** (NN 144/21) propisani su uvjeti i način donošenja Financijskog plana proračunskih korisnika, a temeljem **Uputa** Požeško-slavonske županije (KLASA: 400-01/25-01/6, URBROJ: 2177-05/1-25-1, od 22. listopad 2025. godine.) te financijskih ograničenja, izrađuje se prijedlog financijskog plana i ovo obrazloženje.
* **Zakonom o regionalnom razvoju Republike Hrvatske** (NN 147/14, 123/17, 118/18) utvrđeni su ciljevi i načela politike regionalnoga razvoja te uređena pitanja: strateškog planiranja regionalnog razvoja, institucionalnog okvira i upravljanja regionalnim razvojem, ocjenjivanja i razvrstavanja jedinica lokalne i područne (regionalne) samouprave prema stupnju razvijenosti i izdvajanje potpomognutih područja, poticanja regionalne konkurentnosti i urbanog razvoja, poticajnih mjera za razvoj potpomognutih područja i drugih područja s razvojnim posebnostima te praćenja, vrednovanja i izvještavanja o politici regionalnoga razvoja u svrhu što učinkovitijeg korištenja fondova EU. Zakonom je propisano kako su osnivači dužni osigurati financijske uvjete za rad RK kako bi se ciljevi provodili.
* **Pravilnikom o plaćama, naknadama plaća i drugim materijalnim pravima zaposlenika javne ustanove Regionalni koordinatora razvoja Požeško-slavonske županije** (prečišćeni tekst KLASA: 012-04/18-01/04, URBROJ: 2177/1-09-01-21-9 od 30. rujna 2024.) i VII. i VIII. Izmjenama i dopunama utvrđen je način izračuna plaća zaposlenika te su utvrđena druga materijalna prava te se temeljem toga planiraju sredstva u Financijskom planu.
* S MRRFEU planira se sklopiti Sporazum kojim će se urediti financiranje regionalnog koordinatora, a radi provedbe aktivnosti pod projektom „Zajedno do razvoja 3“.
* **Ugovorom o partnerstvu za provedbu Operacije HR-RS00005 RE-TREAD** u kojemu je Razvojna agencija PANORA partner, osigurano je iznos od 158.193,35 eura, od čega su 23.729,01 eura vlastita sredstava, a koji će se trošiti do ožujka 2027.
* **Ugovorom o partnerstvu za provedbu Operacije HR-RS00307 AI-CARE**, u kojemu je Razvojna agencija PANORA partner, osigurano je 126.630 eura, od čega su 18.994,50 eura vlastita sredstva, a sredstva se troše do ožujka 2027

**NAČIN I SREDSTVA ZA REALIZACIJU PROGRAMA:**

|  |  |  |  |  |
| --- | --- | --- | --- | --- |
| **R.br.** | **Naziv aktivnosti / projekta** | **2026.** | **2027.** | **2028.** |
| 1. | Redovna djelatnost Razvojne agencije PANORA | 516.995,00 | 521.837,00 | 528.000,00 |
| 2. | Zajedno do razvoja 3 | 289.300,00 | 300.000,00 | 289.000,00 |
| 3. | RE-TREAD | 111.860,00 | 16.800,00 | 0,00 |
| 4. | AI - CARE | 63.000,00 | 63.621,00 | 0,00 |
|  | **Ukupno program:** | **981.155,00** | **902.258,00** | **826.000,00** |

**POKAZATELJI USPJEŠNOSTI:**

|  |  |  |  |  |
| --- | --- | --- | --- | --- |
| **Pokazatelj uspješnosti** | **Polazna vrijednost** | **Ciljana vrijednost 2026.** | **Ciljana vrijednost 2027.** | **Ciljana vrijednost 2028.** |
| Površina opremljenog i uređenog prostora  Co-working centra PANORA (m2) godišnje | 1511 m2 | 939,14 m2 | 1492,65 m2 |  |
| Broj održanih događaja u Co-working centra PANORA godišnje (radionice, konferencije, paneli) | 10 | 20 | 30 | 35 |
| Broj razvoja projekata Razvojne agencije PANORA u provedbi godišnje | 45 | 45 | 40 | 40 |